**Santeri Alatalo** (s. 9. toukokuuta 1990 Tampere) on suomalais-sveitsiläinen jääkiekkopuolustaja, joka pelaa Sveitsin NLA-joukkue HC Luganossa. Hänen vahvuuksiinsa kuuluvat kiekollinen peli ja pelin avaaminen. Alatalon heikkouksiin kuuluvat fyysisyys ja ajoittainen ailahtelevuus. Hän saa toisinaan peliaikaa myös ylivoimalla. Alatalolla on myös Sveitsin pelaajalisenssi ja kansalaisuus, joten häntä ei lasketa Luganon ulkomaalaiskiintiöön.

Ura
---

### Seuraura

Alatalo pelasi juniorina isänsä Matin valmentajauran takia myös Sveitsissä, mutta hänen kasvattajaseuransa katsotaan olevan kuitenkin JYP. Alatalo oli kaudella 2005–2006 JYPin C-nuorten tehokkain puolustaja runkosarjassa tehopistein 7+8=15. Hän oli samalla kaudella myös koko C-nuorten SM-karsintojen tehokkain puolustaja tehopistein 12+6=18. Seuraavan kauden 2006–2007 päätteeksi Alatalo voitti JYPissä B-nuorten Suomenmestaruuden.

Kaudeksi 2007–2008 Alatalo siirtyi Hämeenlinnan Pallokerhoon, jossa hän voitti kauden päätteeksi B-nuorten SM-hopeaa. Seuraavalla kaudella 2008–2009 Alatalo pelasi ensimmäiset ottelunsa SM-liigassa. Hän pelasi ensimmäisen liigaottelunsa kauden neljännessä ottelussa 23. syyskuuta 2008 vieraissa Tapparaa vastaan. Alatalo pelasi kauden aikana kaikkiaan neljä SM-liigaottelua. Hän pelasi miesten pelejä myös kahden Mestis-ottelun verran alle 20-vuotiaiden maajoukkueessa. 

Kaudella 2009–2010 Alatalo pelasi yhteensä kymmenen Mestis-ottelua lainalla Savonlinnan Pallokerhossa sekä alle 20-vuotiaiden maajoukkueessa. SM-liigassa hän pelasi kauden aikana kolmen runkosarjaottelun verran tehden niissä liigauransa avausmaalin, joka syntyi 18. maaliskuuta 2010 vieraissa Tampereen Ilvestä vastaan. Alatalon osuma jäi HPK:n 2–4-voittoon päättyneen ottelun ratkaisumaaliksi. Hänet palkittiin ottelun *Ilta-Sanomien* kahden tähden tähtipelaajana. Alatalo pelasi SM-liigassa myös yhden pudotuspeliottelun, joka oikeutti hänet voittamaan kauden päätteeksi SM-hopeaa. Suurimman osan kahdesta ensimmäisestä HPK:n liigaringissä vietetyistä kausistaan Alatalo pelasi kuitenkin joukkueen A-nuorissa.

Kausi 2010–2011 oli Alatalon tulokaskausi SM-liigassa. Hän teki 59 runkosarja- ja kahdessa pudotuspeliottelussa tehopisteet 3+7=10. Tammikuussa 2011 Alatalo teki kaksivuotisen jatkosopimuksen HPK:n kanssa. Kesken viimeisen sopimuskautensa 2012–2013, jo neljän ottelun jälkeen lokakuussa 2012 hän purki sopimuksensa HPK:n kanssa ja siirtyi loppukaudeksi Sveitsin National League A:ssa pelaavan HC Davosin riveihin. Alatalo edusti joukkuetta myös Spengler Cupissa, jonka tähdistökentälliseen hänet yllättäen valittiin. Joulukuussa 2012 Alatalo teki kahdeksi seuraavaksi kaudeksi sopimuksen samassa liigassa pelaavan EV Zugin kanssa. Lokakuussa 2014 hän teki vuoteen 2017 ulottuvan jatkosopimuksen. Kaudella 2020–2021 Alatalo voitti Sveitsin mestaruuden EV Zugin riveissä. Alatalo sopi HC Luganon kanssa nelivuotisen sopimuksen joka kestää kaudelle 2024–2025 saakka.

### Maajoukkueura

Alatalo on pelannut Suomen maajoukkueessa kymmenen nuorten ja kahdeksan poikien maaottelua.

Alatalo pelasi vuoden 2021 jääkiekon maailmanmestaruuskisoissa Sveitsin maajoukkueessa.

Muuta
-----

Alatalon isä Matti toimii tällä hetkellä National League B:ssä pelaavan GC Küsnacht Lionsin päävalmentajana. Hän on aiemmin valmentanut myös SM-liigassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Suomi U20 | Mestis | 2 | 0 | 0 | 0 | 0 | – | – | – | – | – |
|  | HPK | SM-liiga | 4 | 0 | 0 | 0 | 0 | – | – | – | – | – |
| 2009–2010 | Suomi U20 | Mestis | 1 | 0 | 0 | 0 | 0 | – | – | – | – | – |
|  | SaPKo | Mestis | 9 | 0 | 1 | 1 | 4 | – | – | – | – | – |
|  | HPK | SM-liiga | 3 | 1 | 0 | 1 | 2 | 1 | 0 | 0 | 0 | 2 |
| 2010–2011 | HPK | SM-liiga | 59 | 3 | 7 | 10 | 48 | 2 | 0 | 0 | 0 | 0 |
| 2011–2012 | HPK | SM-liiga | 40 | 1 | 5 | 6 | 30 | – | – | – | – | – |
| 2012–2013 | HPK | SM-liiga | 4 | 0 | 2 | 2 | 0 | – | – | – | – | – |
|  | HC Davos | NLA | 36 | 0 | 7 | 7 | 16 | 3 | 0 | 0 | 0 | 2 |
| 2013–2014 | EV Zug | NLA | 49 | 3 | 12 | 15 | 40 | – | – | – | – | – |
| 2014–2015 | EV Zug | NLA | 47 | 3 | 6 | 9 | 69 | 6 | 0 | 1 | 1 | 6 |
| 2015–2016 | EV Zug | NLA | 50 | 1 | 9 | 10 | 18 | 4 | 0 | 0 | 0 | 6 |
| 2016–2017 | EV Zug | NLA | 38 | 7 | 8 | 15 | 50 | 16 | 1 | 5 | 6 | 6 |
| 2017–2018 | EV Zug | NLA | 31 | 0 | 8 | 8 | 22 | 5 | 0 | 1 | 1 | 6 |
| 2018–2019 | EV Zug | NLA | 50 | 9 | 14 | 23 | 90 | 14 | 0 | 11 | 11 | 18 |
| 2019–2020 | EV Zug | NLA | 50 | 4 | 23 | 27 | 32 | – | – | – | – | – |
| 2020–2021 | EV Zug | NLA | 44 | 7 | 25 | 32 | 30 | 12 | 0 | 8 | 8 | 8 |
| 9 kautta | yhteensä | NLA | 395 | 34 | 112 | 146 | 367 | 66 | 1 | 29 | 30 | 56 |
| 4 kautta | yhteensä | SM-liiga | 110 | 5 | 14 | 19 | 80 | 3 | 0 | 0 | 0 | 2 |

Lähteet
-------

* Santeri Alatalo The Internet Hockey Databasessa (englanniksi)
* Santeri Alatalo *Elite Prospects*. Everysport Media Group AB.  (englanniksi)

### Viitteet

1. ↑  Santeri Alatalo – Jatkoaika.com – Kaikki jääkiekosta
2. ↑  [ Huippukautta pelaavalta Santeri Alatalolta yllätysveto
3. 1 2 3 4 5 6  Santeri Alatalo *Elite Prospects*. Everysport Media Group AB.  (englanniksi)
4. ↑  Tilastot – Liiga  23.9.2008. Liiga. Viitattu 12.1.2013.
5. ↑  Raportti – Liiga  18.3.2010. Liiga. Viitattu 12.1.2013.
6. ↑  Tilastot – Liiga  18.3.2010. Liiga. Viitattu 12.1.2013.
7. ↑  HPK solmi jatkosopimuksia  5.1.2011. Jatkoaika.com. Viitattu 12.1.2013.
8. ↑  Santeri Alatalolle sopimus Sveitsiin  21.10.2012. Jatkoaika.com. Viitattu 12.1.2013.
9. ↑  [tt\_news=2808&tx\_ttnews[backPid]=39&cHash=9b2d0eb4f8 Gelungenes Debüt von Alatalo]  21.10.2012. Hockey Club Davos. Viitattu 12.1.2013. (saksaksi)[vanhentunut linkki]
10. ↑  NHL-tähtien seassa yllättävä nimi – suomalaispuolustaja Spengler Cupin tähdistökenttään  2.1.2013. SuomiKiekko. Viitattu 12.1.2013.
11. ↑  Santeri Alatalo vaihtaa maisemaa Sveitsissä  20.12.2012. Jatkoaika.com. Viitattu 12.1.2013.
12. ↑  Santeri Alatalo jatkaa Sveitsissä  20.10.2014. Jatkoaika.com. Viitattu 25.12.2014.
13. ↑  Suomea nuorten maajoukkueessa edustanut Santeri Alatalo valittiin Sveitsin joukkueeseen jääkiekon MM-kisoihin *yle.fi*. Viitattu 16.5.2021.
14. ↑  Santeri Alatalo valittiin Sveitsin MM-joukkueeseen − myös NHL-apuja mukana *Jatkoaika.com - Kaikki jääkiekosta*. Viitattu 16.5.2021.
15. ↑  Matti Alatalo *eliteprospects.com*. EliteProcpects.net. Viitattu 6.7.2010. (englanniksi)